# Chronologický prehľad dejín astronómie

### Z Wikipédie

POZNÁMKA: Tento článok sa pripravuje. Hotový by mal byť do: 31. decembra 2006.
Prosím neupravujte vopred článok. V prípade otázok kontaktujte autora, ktorý tu umiestnil tento oznam (pozri záložku História).

Chronologický prehľad dejín astronómie

## [úprava] okolo 3250 pred Kr.

Šin Nung potomok zakladateľa ríše Fo-Hi dal vystavať v Číne prvé astronomické observatóriá.

## [úprava] okolo 3000 pred Kr.

Najstaršie zaznamenané súhvezdie je Býk. V tej dobe sa vstupom Slnka do tohto súhvezdia začínala jar.

## [úprava] 2782 pred Kr.

Egyptský kráľ Asses zriadil kalendár.

## [úprava] 2673 pred Kr.

Čínsky panovník Hoang-Ti vypracoval kalendár založený na 60-ročnom cykle. Tento cyklus sa stále ešte používa. Číňania považovali tohto panovníka za objaviteľa 19-ročného cyklu, ktorý je svetovo známy ako Metónov.

## [úprava] 2306 pred Kr.

Vyšla najstaršia kniha Chou-King zaoberajúca sa astronómiou. Kronika začína v roku 2356 pred Kr. a dá sa z nej dozvedieť, že Číňania poznali 5 planét a na pozorovanie hviezd využívali uhlomerné prístroje.

## [úprava] 2158 pred Kr.

Nastalo zatmenie Slnka, ktoré hvezdári Hi a Ho neohlásili cisárovi. V starovekej Číne to bola významná udalosť, ktorú sprevádzali kultové obrady. Za zanedbanie svojej povinnosti dal cisár Chang-Kang oboch popraviť. Astronómovia tej doby mali pokročilejšie metódy ako Gréci, pretože vedeli dopredu vypočítať zatmenia.

## [úprava] okolo 2120 pred Kr.

V Babylone učenci zostavili kalendár na základe pozorovaní Capelly, najjasnejšej hviezdy súhvezdia Povozník. Základom bol 7-dňový týždeň a 29-dňový mesiac odvodený z obehu Mesiaca okolo Zeme, toto rozdelenie sa zachovalo dodnes. Už vtedy poznali 5 planét.

Pyramídy v Egypte stavitelia orientovali tak, aby chodby pyramíd na severe smerovali k vtedajšej Polárke v súhvezdí Drak a na juhu do výšky Plejád, keď prechádzali meridiánom.

## [úprava] okolo 1800 pred Kr.

Podľa správ starovekých Grékov si egyptský kráľ Osymandias, predchodca Sésostrisa nechal vybudovať obrovský pamätník, v ktorom sa nachádzala knižnica a na vrchole bolo observatórium so zlatým kruhom rozdeleným na 365. Jeho rozdelenie súviselo s východmi a západmi hviezd.

## [úprava] okolo 1700 pred Kr.

V knihe, ktorú napísal Mojžiš, spomína postava menom Jób hviezdy Kimah (Plejády), Kesil (Orión) a Aš (Veľký voz, ktorý sa otáča).

Na babylonských hlinených tabuľkách z tohto obdobia sa našli pozostatky pozorovaní Venuše. Opisujú jej vzhľad pri východe a západe, viditeľnosť a udalosti ktoré sa v tom čase odohrali. Venušu nazývali niekoľkými menami (Déléphas, Dilbat, Ištar, Ninsianna)

## [úprava] okolo 1300 pred Kr.

Chirón zhotovil hviezdnu mapu pre Argonautov, moreplavcov, ktorí sa vypravili za zlatým rúnom.

## [úprava] okolo 1100 pred Kr.

Číňan Ču-Kong zmeral hodnotu sklonu ekliptiky počas letného slnovratu pomocou slnečných hodín s upevnenou tyčou. Ním nameraný sklon je 23°51' (dnešná hodnota je 23°26').

## [úprava] 930 pred Kr.

2. júna nastalo čiastočné zatmenie Slnka v Ninive. Panovník Sardanapal III. považoval čiastočné zatmenie za lichôtku - priazeň nebies jeho vláde.

## [úprava] okolo 900 pred Kr.

Gréci Homér a Hesiodos spomínajú vo svojich dielach Plejády (Atlantove dcéry), Hyády, Veľký voz, Arktúr, Sírius.

## [úprava] 809 pred Kr.

13. júna pozorovali v Ninive prstencové zatmenie Slnka, ktoré bolo významnou udalosťou zapísanou v knihe zákonov.

## [úprava] 611 pred Kr.

V Číne začali s vydávaním katalógov všetkých komét od roku 613 pred Kr. Vo vydávaní pokračovali až do roku 1644.

## [úprava] okolo 600 pred Kr.

Pôsobil v Grécku učenec Táles z Milétu. Zhrnul a rozšíril poznatky Babylončanov, vedel predpovedať zatmenia Mesiaca a Slnka podľa 18-ročného cyklu a fénickú Kynosuru premenoval na Malú medvedicu.

## [úprava] 585 pred Kr.

Na 28. mája predpovedal Táles z Milétu zatmenie Slnka. Zatmenie sa odohralo počas bitky medzi Médmi a Lýdmi. Tento 3-minútový úkaz tak prekvapil bojovníkov, že prestali bojovať.

## [úprava] okolo 500 pred Kr.

Pytagoras, Herakleitos a Filolaos prijali teóriu o ročnom obehu Zeme okolo Slnka a dennej rotácie Zeme okolo svojej osi. Teóriu o storočie neskôr spochybnil Aristarchos zo Samu, Archimédes, neskôr aj Plutarchos a Seneca. Naopak, židovský učenec Zofar z 2. storočia a hinduský učenec Arjabháta v 5. storočí teóriu prijali a ďalej šírili.

## [úprava] 433 pred Kr.

Metón skonštruoval v Aténach prvé slnečné hodiny.

## [úprava] 370 pred Kr.

Eudoxos z Knidu vypracoval zoznam hviezd a súhvezdí. Je najstarší, aký sa dodnes zachoval.

## [úprava] 306 pred Kr.

Papirius Cursor skonštruoval prvé slnečné hodiny v Ríme.

## [úprava] 281 pred Kr.

Aratos básnicky opísal súhvezdia a ich polohy vzhľadom k hviezdam

## [úprava] 127 pred Kr.

Hipparchos zostavil Katalóg hviezd viditeľných voľným okom. Zostavil tiež stupnicu jasnosti hviezd, ktoré podľa jasnosti rozdelil do šiestich tried. Jeho katalóg je najstarší, aký sa zachoval.

## [úprava] 150

Ptolemaios napísal Almagest.

## [úprava] 964

as-Súfí vydal Knihu stálic

## [úprava] 1252

Alfonz X. Kastílsky vydal Alfonzínske tabuľky, ktoré sa používali až do čias Kopernika.

## [úprava] 1430

Ulugbeg vypracoval svoje tabuľky hviezd a panét. Presnosťou sa vyrovnali Braheovým tabuľkám.

## [úprava] 1543

Mikuláš Kopernik vydal dielo De revolutionibus orbium coelestium (O pohyboch nebských sfér), v ktorom dokazoval, že Zem obieha okolo Slnka. Dielo zaradila cirkev do Zoznamu zakázaných kníh v roku 1616.

## [úprava] 1609

Galileo Galilei prvýkrát použil ďalekohľad na pozorovanie nebeských telies.

## [úprava] 1618

Kepler dokončil dielo Harmonices Mundi (Harmónia sveta) , v ktorom opísal zákony pohybu nebeských telies.

## [úprava] 1687

Isaac Newton vydal dielo Philosophiae Naturalis Principia Mathematica (Matematické princípy prírodnej filozofie), v ktorom sformuloval gravitačnú teóriu.

## [úprava] 1705

Edmund Halley vypočítal dráhu kométy, ktorá bola po ňom neskôr nazvaná. Výpočty uverejnil v diele Synopsis astronomiae cometicae (Prehľad komét).

## [úprava] 1718

Edmund Halley zistil vlastný pohyb hviezd.

## [úprava] 1727

James Bradley objavil aberáciu hviezd.

## [úprava] 1748

James Bradley objavil nutáciu hviezd.

## [úprava] 1755

Immanuel Kant sformuloval teóriu o vzniku slnečnej sústavy z rotujúceho mračna prvotnej hmoty a opísal ju v diele Naturgeschichte und Theorie des Himmels.

## [úprava] 1781

William Herschel objavil 13. marca v súhvezdí Blíženci planétu Urán.

## [úprava] 1782

Herschel uverejnil svoj prvý katalóg dvojhviezd a objavil vlastný pohyb Slnka.

## [úprava] 1785

John Goodricke objavil kolísanie jasnosti hviezdy δ Cephei.

## [úprava] 1786

Edward Piggot uverejnil prvý katalóg premenných hviezd s 12 objektmi.

## [úprava] 1789

William Herschel vydal svoju klasifikáciu hmlovín

## [úprava] 1794

Ernst Florens Friedrich Chladni dokázal, že meteority majú mimozemský pôvod.

## [úprava] 1796

Pierre Simon Laplace zverejnil svoju kozmogonickú teóriu.

## [úprava] 1798

Na observatóriu Seeberg pri Gothe v Nemecku sa na prvej astronomickej konferencii stretlo 15 astronómov.

## [úprava] 1800

Herschel objavil v elektromagnetickom spektre oblasť infračerveného žiarenia.

## [úprava] 1801

Giuseppe Piazzi objavil prvú planétku nazvanú Ceres.

Johann Wilhelm Ritter objavil v elektromagnetickom spektre oblasť ultrafialového žiarenia.

## [úprava] 1803

Herschel potvrdil existenciu dvojhviezd.

## [úprava] 1807

Wilhelm Olbers objavil planétku Vesta, čím podnietil diskusiu o planéte medzi Marsom a Jupiterom, ktorá sa rozpadla.

## [úprava] 1814

Joseph von Fraunhofer objavil v slnečnom spektre tmavé čiary, neskôr nazvané po ňom.

## [úprava] 1816

Bernhard von Lindenau založil Časopis pre astronómiu a príbuzné vedy.

## [úprava] 1818

Friedrich Wilhelm Bessel uskutočnil prvé merania polôh hviezd a vydal knihu Základy astronómie.

## [úprava] 1821

V Londýne bola založená Astronomická spoločnosť.

Zdroj: "http://sk.wikipedia.org../../../c/h/r/Chronologick%C3%BD_preh%C4%BEad_dej%C3%ADn_astron%C3%B3mie.html"

Kategória: Dejiny astronómie

##### Views

- Článok
- Diskusia
- Aktuálna verzia

##### Hľadaj

##### Iné jazyky

- English